[pic] | AZ EURÓPAI KÖZÖSSÉGEK BIZOTTSÁGA |

Brüsszel, 13.4.2007

SEC(2007) 476 végleges

3. SZÁMÚ ELŐZETES KÖLTSÉGVETÉS-MÓDOSÍTÁSI TERVEZET A 2007-ES ÁLTALÁNOS KÖLTSÉGVETÉSHEZ

ÁLTALÁNOS BEVÉTELI KIMUTATÁS SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS III. Szakasz - Bizottság

(előterjesztő: a Bizottság)

3. SZÁMÚ ELŐZETES KÖLTSÉGVETÉS-MÓDOSÍTÁSI TERVEZET A 2007-ES ÁLTALÁNOS KÖLTSÉGVETÉSHEZ

ÁLTALÁNOS BEVÉTELI KIMUTATÁS SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS III. Szakasz - Bizottság

Tekintettel:

- az Európai Közösséget létrehozó szerződésre, és különösen annak 272. cikkére,

- az Európai Atomenergia-közösséget létrehozó szerződésre, és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 37. cikkére,

Az Európai Bizottság az indokolásban felsorolt okok miatt a költségvetési hatóság elé terjeszti a 2007. évi általános költségvetés 3. számú előzetes költségvetés-módosítási tervezetét.

TARTALOMJEGYZÉK

1. Bevezetés 4

2. Versenyképességi és innovációs végrehajtó hivatal 4

3. Az oktatási, audiovizuális és kulturális végrehajtó hivatal költségvetési struktúrájának módosítása 6

4. Az Eurojust létszámtervének módosítása 6

5. Az Európai Alapjogi Ügynökség létszámtervének módosítása 7

6. Az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség (Frontex) létszámtervének módosítása 7

A 3/2007. számú előzetes költségvetés-módosítási tervezet által javasolt módosítások összefoglaló táblázata 8

ÁLTALÁNOS BEVÉTELI KIMUTATÁS ÉS SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS

Az általános bevételi kimutatást és a szakaszonkénti bontású bevételi és kiadási kimutatást a SEI-BUD-rendszeren keresztül külön továbbítják. Angol nyelvű változatát példa gyanánt a költségvetés mellékleteként csatolják.

1. BEVEZETÉS

E 3/2007. számú előzetes költségvetés-módosítási tervezet célja a versenyképességi és innovációs végrehajtó hivatal 2007-es finanszírozásához szükséges költségvetési struktúra, valamint a finanszírozást lehetővé tévő forrásallokáció rögzítése.

Ezen előzetes költségvetés-módosítási tervezet előirányozza továbbá az oktatási, audiovizuális és kulturális végrehajtó hivatal hatáskörének bővítésének következményeként a költségvetési struktúra módosítását; valamint három másik hivatal: az Eurojust, az Európai Alapjogi Ügynökség és a Frontex létszámterveinek módosítását.

2. VERSENYKÉPESSÉGI ÉS INNOVÁCIÓS VÉGREHAJTÓ HIVATAL

A növekedést és foglalkoztatást célzó lisszaboni stratégia keretében az Európai Unió a versenyképesség és innováció ösztönzésére és fejlesztésére irányuló intézkedéseket hozott annak érdekében, hogy hozzájáruljon a növekedéshez és Európát a munkaerő és a befektetők számára vonzóbb célponttá tegye.

Ezen intézkedések magukban foglalják az Európai Parlament és a Tanács a versenyképességi és innovációs keretprogram (CIP, 2007–2013) létrehozásáról szóló határozatát[2], amely a vállalkozási és innovációs programból (EIP), az információs és kommunikációs technológia (IKT) politikáját támogató programból, valamint az Intelligens energia Európának elnevezésű programból (IEE) áll. Ezen intézkedések közé tartozik továbbá az Európai Parlament és a Tanács második, 2007-2013 közötti időszakra vonatkozó Marco Polo program létrehozásáról (Marco Polo II.) szóló rendeletét[3].

A végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendelet felruházza a Bizottságot, hogy egy szabályozási bizottság támogatásával és bizonyos feltételek mellett a közösségi programok igazgatásához kapcsolódó feladatok végrehajtásához, beleértve a költségvetés végrehajtását, jogi személyiségű közösségi szerveket (végrehajtó hivatalokat) vegyen igénybe. Ez lehetővé teszi a Bizottság számára, hogy elegendő műszaki szakértelemmel rendelkezzen e programok irányításához, központi tevékenységeire összpontosítson, valamint hogy hatékonyabban tudja ellenőrizni a külső szervekre ruházott feladatok ellátását.

A Bizottság e lehetőséget felhasználva hozta létre a 2003. december 23-i 2004/20/EK bizottsági határozattal az intelligens energiával foglalkozó végrehajtó hivatalt az első Intelligens energia Európának elnevezésű program keretében az energiaügy területén végrehajtott közösségi intézkedések irányítására.

A végrehajtó hivatalok szabályozó bizottságának 2007. február 14-i kedvező véleményét követően a 2004/20/EK határozat módosításra kerül, hogy az intelligens energiával foglalkozó végrehajtó hivatalt felruházzák a második IEE-program (a jelenlegi IEE-program utódja, amelyet integráltak a CIP-be) végrehajtásához kapcsolódó bizonyos igazgatási feladatokkal, valamint hogy kibővítsék tevékenységi körét a vállalkozási és innovációs program (EIP) végrehajtásához, továbbá a Marco Polo II programhoz kapcsolódó bizonyos igazgatási feladatokkal.

Ez konkrétan a meglévő intelligens energiával foglalkozó végrehajtó hivatal időtartamának, méretének és hatáskörének kiterjesztését, valamint nevének versenyképességi és innovációs végrehajtó hivatalra történő módosítását jelenti annak érdekében, hogy az tükrözze a hivatalra ruházott új programokat és feladatokat.

E 3/2007. számú előzetes költségvetés-módosítási tervezet rögzíti a versenyképességi és innovációs végrehajtó hivatal 2007-es finanszírozásához szükséges költségvetési struktúrát, valamint a finanszírozást lehetővé tévő forrásallokációt.

A végrehajtó hivatal kiadásait a fent jelzett programokra terhelik, amelyek mindegyike a 2007–2013 közötti pénzügyi keret 1a. fejezete alá tartozik.

A végrehajtó hivatal felállítása miatt szükségessé vált költségvetési változásokat a szöveg végén található táblázat foglalja össze. Nettó hatásuk költségvetési szempontból semleges.

Részletesebben és a Költségvetési Főigazgatóság által a költségvetési hatóságnak benyújtott indoklással és pénzügyi kimutatással[4] összhangban az Európai Közösségek általános költségvetése 2007-ben összesen 9,7 millió EUR támogatást[5] finanszíroz a végrehajtó hivatalnak, beleértve a meglévő végrehajtó hivatal számára 2007. évi költségvetésben már jóváhagyott 5,3 millió eurós összeget.

A következő új költségvetési jogcímeket kell létrehozni:

- 02 01 04 30 – Versenyképességi és innovációs végrehajtó hivatal – Támogatás a versenyképességi és innovációs keretprogramból – Vállalkozási és innovációs program

- 06 01 04 32 – Versenyképességi és innovációs végrehajtó hivatal – Támogatás a Marco Polo II programból

A meglévő 06 01 04 30 költségvetési jogcím címe a következőképpen módosul:

- 06 01 04 30 – Versenyképességi és innovációs végrehajtó hivatal – Támogatás a versenyképességi és innovációs keretprogramból – Intelligens energia Európának program

A következő költségvetési jogcímekhez rendelt források megfelelően kiigazításra kerülnek:

- 02 01 04 04 – Versenyképességi és innovációs keretprogram – Vállalkozási és innovációs program – Igazgatási kiadások

- 02 02 01 – Versenyképességi és innovációs keretprogram – Vállalkozási és innovációs program

- 06 02 06 – Marco Polo II program

- 06 04 06 – Versenyképességi és innovációs keretprogram – Intelligens energia Európának program

A versenyképességi és innovációs végrehajtó hivatal létszámtervében 2007-ben 35 állományban lévő alkalmazott szerepel, amelyből 11 fő a Bizottság kinevezett tisztviselője; a jelenlegi intelligens energiával foglalkozó végrehajtó hivatal állományban lévő személyzete 16 ideiglenes alkalmazott, ebből 5 fő a Bizottság kinevezett tisztviselője.

3. AZ OKTATÁSI, AUDIOVIZUÁLIS ÉS KULTURÁLIS VÉGREHAJTÓ HIVATAL KÖLTSÉGVETÉSI STRUKTÚRÁJÁNAK MÓDOSÍTÁSA

A 2007. február 8-i 2007/114/EK bizottsági határozat kiterjesztette oktatási, audiovizuális és kulturális végrehajtó hivatal feladatkörét, hogy az magában foglalja az Ifjúság és az Erasmus Mundus programok igazgatását, amelyekben az előcsatlakozási eszköz kedvezményezettjei is részt vesznek.

Annak érdekében, hogy e változást a költségvetési struktúrába beépítsék, a Bizottság a következő költségvetési jogcím létrehozását javasolja a 2007-es költségvetésben:

- 22 01 04 30 – Oktatási, audiovizuális és kulturális végrehajtó hivatal – Támogatás a bővítési politika 4. megnevezése alá tartozó programokhoz

A Bizottság a jelenlegi szakaszban e sorra „p.m.” bejegyzését javasolja.

A kiterjesztett feladatkör szükségessé teszi a végrehajtó hivatal létszámtervének kiigazítását is, amit a költségvetési melléklet tartalmaz. A három pótlólagos ideiglenes alkalmazott az Erasmus Mundus External Cooperation Window, valamint az Erasmus Mundus Western Balkans Window végrehajtásához kapcsolódik, amelynek feladatát a 2007. február 8-i 2007/114/EK bizottsági határozat ruházta a hivatalra. Ezenfelül kiigazították az ideiglenes alkalmazottak besorolási osztály szerinti felosztását, hogy megfeleljen a hivatal feladatkörének kiterjesztésére vonatkozó pénzügyi kimutatásban előírtaknak.

4. AZ EUROJUST LÉTSZÁMTERVÉNEK MÓDOSÍTÁSA

Az Európai Unió 2007. évi költségvetésében a költségvetési hatóság módosította az Eurojusthoz rendelt összeget, 18,4 millió euróra emelve azt az előzetes költségvetési tervezetben szereplő 17 millió euróhoz képest. A költségvetési hatóság által jóváhagyott előirányzatok teljes egészében történő felhasználása érdekében az Eurojust személyzeti igényét 144-ről 147 álláshelyre kívánja bővíteni.

A 2007-es évre tervezett 147 álláshely az Eurojust működési és igazgatási területein végrehajtandó feladatok és funkciók kiterjesztésének eredménye.

A javasolt létszámterv a személyzet besorolási osztály és kategória szerinti megoszlását tekintve is módosításokat tartalmaz.

A javasolt módosításoknak nincs költségvetési hatásuk.

5. AZ EURÓPAI ALAPJOGI ÜGYNÖKSÉG LÉTSZÁMTERVÉNEK MÓDOSÍTÁSA

A Rasszizmus és Idegengyűlölet Európai Megfigyelőközpontjának (EUMC) átalakítása az Európai Unió Alapjogi Ügynökségévé az EUMC jelenlegi struktúráinál szélesebb feladatkört von maga után. Az új szakértői feladatok egyetemi szinten több szakember bevonását teszik szükségessé. Ezért az Ügynökség az álláshelyek adminisztrátorok és asszisztensek közötti jobb elosztását javasolja, a létszámterv megfelelő kiigazításával és az álláshelyek teljes számának csökkentésével (50-ről 46 álláshelyre).

A létszámterv javasolt újbóli kiigazítása nem lesz hatással a költségvetési előirányzatok szintjére.

6. AZ EURÓPAI UNIÓ TAGÁLLAMAI KÜLSő HATÁRAIN VALÓ OPERATÍV EGYÜTTMűKÖDÉSI IGAZGATÁSÉRT FELELőS EURÓPAI ÜGYNÖKSÉG (FRONTEX) LÉTSZÁMTERVÉNEK MÓDOSÍTÁSA

Az Európai Unió 2007. évi költségvetésében a költségvetési hatóság 12,8 millió eurós pótlólagos összeget állított be a Frontex részére a tartalékok közé. A pótlólagos összeg (+60 %) célja, hogy lehetővé tegye az Ügynökség számára feladatainak jobb végrehajtását. A létszámtervet azonban nem változtatták meg ennek megfelelően. A tartalék felszabadításának feltételei a munkaprogramhoz és a személyzeti politikához kapcsolódnak.

A Frontex elkészítette a módosított 2007. évi munkaprogramot, amelyet az igazgatóság jóváhagyott. A Frontexnek a módosított 2007. évi munkaprogramban rögzített tevékenységek végrehajtásához szüksége van a tartalékba beállított pótlólagos források felszabadítására. A létszámtervet is növelni kell 34 főről 49 főre, amint azt a módosított munkaprogram is említi.

A jelenlegi létszám nem elégséges a megnövekedett operatív tevékenységek ellátására. A műveletek és projektek, amelyek száma megnövekedett (specifikus kockázatértékelés alapján összesen 103) csak akkor hajthatók végre eredményesen, ha a Frontex elegendő operatív és igazgatási támogató személyzettel rendelkezik.

Ezért a Bizottság a Frontex 2007. évi létszámtervének módosítását javasolja. A létszámterv javasolt módosításai költségvetési szempontból semlegesek.

A 3/2007. számú előzetes költségvetés-módosítási tervezet által javasolt módosítások összefoglaló táblázata

2007. évi költségvetés + 1. sz. költségvetés-módosítás + 2. sz. előzetes költségvetés-módosítási tervezet | 3/2007. sz. előzetes költségvetés-módosítási tervezet | Új összeg |

Nómenklatúra | Megnevezés | PK | Összes kötelezettségvállalás | Összes kifizetés | Összes kötelezettségvállalás | Összes kifizetés | Összes kötelezettségvállalás | Összes kifizetés |

02 01 04 04 | Versenyképességi és innovációs keretprogram – Vállalkozási és innovációs program – Igazgatási kiadások | 1 | 10.600.000 | 10.600.000 | -1.582.000 | -1.582.000 | 9.018.000 | 9.018.000 |

02 01 04 30 | Versenyképességi és innovációs végrehajtó hivatal – Támogatás a versenyképességi és innovációs keretprogramból – Vállalkozási és innovációs program | 1 | 3.082.000 | 3.082.000 | 3.082.000 | 3.082.000 |

02 02 01 | Versenyképességi és innovációs keretprogram — Vállalkozási és innovációs program | 1 | 112.600.000 | 60.000.000 | -1.500.000 | -1.500.000 | 111.100.000 | 58.500.000 |

06 01 04 30 | Versenyképességi és innovációs végrehajtó hivatal – Támogatás a versenyképességi és innovációs keretprogramból – Intelligens energia Európának program | 1 | 5.277.000 | 5.277.000 | 460.000 | 460.000 | 5.737.000 | 5.737.000 |

06 01 04 32 | Versenyképességi és innovációs végrehajtó hivatal – Támogatás a Marco Polo II programból | 1 | 870.000 | 870.000 | 870.000 | 870.000 |

06 02 06 | Marco Polo II. program | 1 | 55.775.000 | 5.000.000 | -870.000 | -870.000 | 54.905.000 | 4.130.000 |

06 04 06 | Innovációs és versenyképességi keretprogram – Intelligens energia Európának program | 1 | 58.883.000 | 6.900.000 | -460.000 | -460.000 | 58.423.000 | 6.440.000 |

22 01 04 30 | Oktatási, audiovizuális és kulturális végrehajtó hivatal –– Támogatás a bővítési politika 4. megnevezése alá tartozó programokhoz | 4 | p.m. | p.m. | p.m. | p.m. |

Összes | 243.135.000 | 87.777.000 | 243.135.000 | 87.777.000 |

[1] HL L 248., 2002.9.16., 1. o., amelyet legutóbb a 2006. december 13-i 1995/2006/EK rendelet módosított (HL L 390., 2006.12.30., 1. o.).

[2] HL L 310., 2006.11.9.., 15. o.

[3] HL L 328., 2006.11.24.., 1. o.

[4] 2007. február 7-i, LRR D (2007) 980 és 983 számú levelek

[5] Az EFTA-hozzájárulás nélkül.